Naljakas lugu, aga olgugi, et Belgia ja Prantsusmaa on täiesti koomiksihullud riigid, ei levi nende koomiksid eriti väljapoole. Võrreldes minu eelmise kohaliku koomiksipoe külastusega 2003. aastal, on inglisekeelsete tõlgete valik hoopis vähenenud. Uusi trükke pole tehtud, ning näiteks seesama kuulus Schuiteni "Brüsel" on juba mitu aastat läbi müüdud ning kordustrükki pole. Kas puudub huvi välismaal, või mis tõenäolisem, puudub kohalikel huvi välismaa vastu. Pole midagi parata, prantsusekeelsel turul on oma reeglid. Samas poleks Sokal saanud oma kompaniid "Microids" üleval pidada ning nii pikalt oma mängude kallal töötada ilmselt ei kusagil mujal, kindlasti mitte USA-s, kus arvutimängudelt oodatakse kiiremaid tulemusi ja suuremat tulu.